**Täysin uusi Ford Edge tarjoaa luokkansa parasta tilaa ja ajodynamiikkaa, huipputason mukavuutta ja hienostuneisuutta**

* Täysin uusi Ford Edge -SUV tarjoaa yhdistelmän premium-luokan mukavuutta, huipputeknologioita ja kehittynyttä ajodynamiikkaa entistää suuremmalle joukolle eurooppalaisia SUV-asiakkaita
* Fordin uusi lippulaiva-SUV Euroopassa tarjoaa luokkansa parasta tilavuutta, harmonista, materiaaleja korostavaa ja laadukkaasti toteutettua sisätiladesignia sekä rohkean urheilullista ulkomuotoa
* Ensiluokkainen hienostuneisuus on saatu aikaan melun poistavalla Aktiivisella melunvaimennusteknologialla (Active Noise Control) sekä äänen suhteen optimoidulla rungolla, voimansiirrolla ja korin aerodynamiikalla
* Kuljettajaa avustaviin teknologioihin kuuluvat törmäyksenestoavustin jalankulkijan tunnistuksella, älykäs nopeusavustin sekä laajakulmaetukamera, joka auttaa risteyksissä, joissa on huono näkyvyys
* Mukautuva ohjaus parantaa luokkansa johtavaa ajodynamiikkaa, ja vakiovarustukseen kuuluva älykäs AWD-neliveto tarkkailee ajo-olosuhteita tehdäkseen ajokokemuksesta nopeasti reagoivan ja varman
* Euroopassa myytävässä Edgessä on Fordin huipputehokas 2.0 litran TDCi-dieselmoottori, joka tuottaa jopa 210 hevosvoiman tehon EU-yhdistetyn polttoaineenkulutuksen ollessa 5,8 l/100 km ja CO2-päästöjen 149 g/km\*

**VANTAA, Suomi, 11.5.2016** – Täysin uusi ylellinen SUV Ford Edge tarjoaa huipputason mukavuutta, kehittyneitä kuljettajaa avustavia ominaisuuksia ja luokkansa parasta ajodynamiikkaa entistä suuremmalle asiakasjoukolle Euroopan myydyimmässä segmentissä.

Fordin hienostuneessa ja rohkeasti muotoillussa uudessa SUV-ajoneuvojen Euroopan lippulaivamallissa on mm. seuraavat teknologiat:

* Aktiivinen melunvaimennus [Active Noise Control](https://www.youtube.com/watch?v=rRbMnCtxvXo), joka toimii samalla periaatteella kuin vastamelukuulokkeet vähentäen melua auton sisätilasta
* [Törmäyksenestoavustin jalankulkijan tunnistuksella](https://www.youtube.com/watch?v=pCl5op93E_s), joka jarruttaa automaattisesti välttääkseen törmäyksen toisten ajoneuvojen tai jopa jalankulkijoiden kanssa
* [Mukautuva ohjaus](https://www.youtube.com/watch?v=mHKojpu66So), joka säätää automaattisesti ohjauksen välityssuhdetta nopeuden mukaan ohjattavuuden ja tarkkuuden optimoimiseksi

Täysin uusi Ford Edge nousee luokassaan uudelle tasolle sisätilojen osalta. Taidolla rakennetussa matkustamossa on käytetty korkealuokkaisia materiaaleja, ja mukavuutta lisäävät muun muassa lämmitettävät ja viilennettävät etuistuimet sekä panoraama-katto.

Edgessä on useita ominaisuuksia, jotka on suunniteltu poistamaan stressiä ajamisesta niin kaupungissa kuin maaseudulla. Kehittyneet pysäköinninavustusteknologiat paikantavat vapaan paikan ja ohjaavat itsenäisesti parkkiin ja siitä pois. Laajakulmaetukamera ([Front Wide-View Camera](https://youtu.be/aqtN2BxH2I8)) näkee kulmien taakse silloinkin, kun kuljettaja ei näe ja auttaa siten välttämään törmäyksiä. [Älykäs AWD-nelivetoteknologia](https://www.youtube.com/watch?v=yGvcenfq3Uk) puolestaan tarjoaa optimoitua pitoa liukkaissa olosuhteissa. Tehokas ja polttoainetaloudellinen dieselmoottori, jonka EU-yhdistetty kulutus on 5,8 l/100 km, CO2-päästöt 149 g/km\* ja teho jopa 210 hevosvoimaa, tekevät suuren, premium-luokan SUVin omistamisesta edullisempaa kuin koskaan ennen.

“Eurooppalaiset asiakkaamme ovat kaivanneet Fordilta uutta premium-luokan SUVia, ja tilava, teknisesti korkeatasoinen Ford Edge vastaa tähän tarpeeseen”, sanoo Roelant de Waard (Vice president, Marketing, Sales & Service, Ford of Europe). ”Huipputyylin, vaikuttavan olemuksen ja korkeatasoisen tekniikan, johon kuuluu mm. älykäs AWD-neliveto, ansiosta Edge tuo kehittyneet teknologiat ja premium-laadun Euroopan kasvavan SUV-asiakasjoukon saataville.”

Fordin tavoitteena on myydä yli 200 000 SUVia Euroopassa tänä vuonna – 200 prosenttia enemmän kuin vuonna 2013. SUV-ajoneuvojen kuluttajakysyntä on kasvussa, ja viime vuonna segmentti nousi ensimmäistä kertaa Euroopan myydyimmäksi segmentiksi 24 prosentin kasvulla edellisvuoteen verrattuna. Ajoneuvojen rekisteröinti keskikokoisten SUV-autojen segmentissä, johon Edge kuuluu, kasvoi 42 prosenttia edellisvuoteen verrattuna.\*\*

**Materiaalit designin keskiössä**

Yhteen sointuvien, laadukkaiden materiaalien ja huippuluokan designin ansiosta Ford Edgen sisätilat antavat korkeatasoisen vaikutelman ovien avaamisesta lähtien. Käytännöllisiä komponentteja, kuten ovenkahvoja, ohjauspyörän painikkeita, ilma-aukkoja ja mukinpidikkeitä reunustaa metallipinta ja keskikonsolissa on tyylikäs kiiltomusta viimeistely. Usein käsiteltävissä komponenteissa on käytetty pehmeitä, hyvältä tuntuvia materiaaleja. Käsinojat, ohjauspyörä ja vaihdekepin nuppi on päällystetty korkealaatuisella nahalla.

Kojelaudassa ja keskikonsolissa on yksiosainen design, joka jatkuu saumattomasti tuulilasin alta ympäröiden keskikonsolin ja ulottuu etuistuinten jakajaan saakka. Kojelaudan muotoilu ja materiaalit ovat linjassa etuovien kanssa luoden virtaviivaisen, yhtenäisen vaikutelman. Asiakkaat voivat valita LED-valaistuksen värisävyn seitsemästä vaihtoehdosta etu- ja takapenkin jalkatilassa ja säilytystiloissa.

Istuimilla ja sisätilan yksityiskohdilla on oma erityinen tyylinsä kahdella eri varustetasolla, jotka ovat Titanium ja Sport. Nahkaverhoilu on saatavilla kolmessa eri värissä asiakkaan maun mukaan: musta Ebony black, kermanvaalea Ceramic ja täyteläisen ruskea Cognac.

Sport-mallin istuimiin on saatavilla yhdistelmä nahkaa ja Miko®-Dinamicaa, kierrätetystä polyesteristä tehtyä ekologista mokkaa, joka korostaa istuimen sivuja luoden solakan, urheilullisen vaikutelman. Käyttämällä samaa muotoilua ja materiaaleja edessä ja takana tarjotaan yhtenäistä laatua kaikille matkustajille. Edgen logo on valaistu Titanium- ja Sport-mallien etuovien kynnyslevyissä.

**Mukavuutta ja käytännöllisyyttä**

Ylellisiin istuinvaihtoehtoihin kuuluvat talvisäässä mukavuutta lisäävät lämmitetyt nahkaistuimet edessä ja takana sekä viilennetyt etuistuimet, jotka helpottavat matkustajien oloa kuumina päivinä ohjaamalla ilmastointijärjestelmästä kylmää ilmaa istuimen nahkaverhoilun perforoidusta pinnasta.

Lämmitetty ohjauspyörä ja tuulilasi nopeuttavat liikkeellelähtöä kylminä aamuina, mutta talvi voi tuoda mukanaan myös toisen yleisen ongelman: matalalta paistavan auringon. Edge suojaa auton matkustajia häikäistymiseltä liukuvilla aurinkosuojilla, jotka voi kääntää myös sivusuuntaan estämään valoa sivuikkunoista ja pidentää sivuasennossa suojaamaan laajemmalta alueelta.

Asiakkaat, jotka viihtyvät auringonpaisteessa, saavat nauttia Edgen mittavasta panoraama-kattoikkunasta, joka koostuu kahdesta lasipaneelista, mikä lisää sisätilojen avaraa ja ilmavaa tilan tuntua. Etummainen paneeli liukuu taakse ja avaa näin kolme kertaa tavallista kattoluukkua laajemman tilan. Tuuletusasennossakin hiljaisen ja vesitiiviin katon muotoilu estää vettä vuotamasta auton sisään, vaikka luukku olisi hieman auki rankkasateessa. Panoraama-lasikaton voi peittää sähköllä toimivalla aurinkosuojalla, joka myös pitää auringonpaisteeseen pysäköidyn auton viileänä.

Jokainen Edgen sisätilan sentti on hyödynnetty mahdollisimman tehokkaasti. Takaistuinten matkustajamukavuutta lisää luokkansa paras toisen rivin pääntila, 1023 mm, sekä 1536 mm hartiatila, joka on suurempi kuin isommilla kilpailijoilla, kuten Audi Q7:lla tai Volkswagen Touaregilla. Etuistuinten matkustajatila on myös luokkansa parhaimmistoa.

Sähkötoiminen käsijarru tavanomaisen käsijarrun paikalla auttaa maksimoimaan tilan keskikonsolissa, jossa on säädettävät mukinpidikkeet ja syvä säilytystila, johon mahtuvat niin kirjat, lelut kuin tablettitietokoneetkin. Kojelaudan alla on vielä suurempi hansikaslokero, ja lisää säilytystilaa löytyy kojelaudan päältä.

Tavaratilan tilavuus takaistuimet alas taitettuna on yksi segmentin suurimmista, 1 847 litraa, ja pyöräkoteloiden ympärillä on lisää säilytystilaa. Jopa vararengasta ympäröivä tila on hyödynnetty: irrotettava, kevyt polystyreenialusta asettuu siististi paikoilleen ja mahdollistaa tilan hyötykäytön.

**Ylivertaista hienostuneisuutta**

Kolmivaiheisen lähestymistavan ansiosta suunnittelijat onnistuivat minimoimaan Ford Edgen melun ja tärinän, joten ajokokemus on hienostuneempi ja rennompi.

Ensimmäisessä vaiheessa melun ja tärinän syntymistä vähennettiin seuraavin keinoin:

* Kehittämällä jäykkä runko, joka minimoi vääntävän voiman
* Optimoimalla moottori ja vaihteisto vähentämään naputusta, joka usein liittyy dieselmoottoreihin
* Säätämällä imu- ja pakojärjestelmät siten, että häiritsevä melu on mahdollisimman vähäistä

Lisäksi suunnittelijat pyrkivät eristämään matkustamon tien ja voimansiirron tuottamista äänistä käyttämällä

* Alustasuojaa ja aerodynaamisia ominaisuuksia etupuskurissa, sivupeileissä ja takaikkunassa aerodynaamisen melun vähentämiseksi
* Ääntä vaimentavaa materiaalia kattoverhoilussa ja ovipaneeleissa
* Akustisesti päällystettyä lasia tuulilasissa, panorama-kattoikkunassa sekä kuljettajan ja etuistuimen matkustajan sivuikkunoissa
* Tuulen aiheuttamaa melua vähentävää aerodynamiikkaa tuulilasissa ja tuulilasin pylväässä

Viimeinen vaihe oli Fordin kehittyneen, vastamelukuulokkeiden lailla toimivan [Aktiivisen melunvaimennus](https://www.youtube.com/watch?v=rRbMnCtxvXo)-teknologian käyttö. Kolme matkustamon eri kohtiin sijoitettua mikrofonia valvoo moottorin ääntä sisätilassa. Järjestelmä tuottaa vastakkaisia ääniaaltoja äänentoistojärjestelmän kautta kumoten moottorin aiheuttaman melun ja parantaen matkustamon viihtyvyyttä silloinkin, kun viihdejärjestelmä on kytketty pois päältä.

“Melu on häiritsevää ja vähentää kuljettajan prosessointikykyä, mikä voi aiheuttaa keskittymisen herpaantumiseen ja stressiä”, sanoo Dr John Cartwright (Chief medical officer, Ford of Britain). ”Poistamalla häiritsevän voimansiirtomelun Ford auttaa asiakkaitaan matkustamaan rauhassa ja mukavasti.”

**Edistynyttä teknologiaa ja turvallisuutta**

Ääniohjattavan [Ford SYNC 2](https://www.youtube.com/watch?v=rfa-zhdw7SU):n avulla kuljettaja voi käyttää puhelinta, viihdejärjestelmää, ilmastointia ja navigointijärjestelmää yksikertaisilla englanninkielisillä äänikomennoilla. Perheen lomamatkoilla näppärää järjestelmää voi käyttää jopa paikallisten ravintoloiden etsimiseen sanomalla ”I’m hungry” (”Minulla on nälkä”) tai nähtävyyksien etsimiseen nimen perusteella.

SYNC 2:ssa on [hätäaputoiminto](https://www.youtube.com/watch?v=6-PHYYMa61A), joka avaa yhteyden paikalliseen hätäkeskukseen onnettomuuden sattuessa ja toimii alueen kielellä. Titanium-malleissa lisävarusteena ja Edge Sport -malleissa vakiona on myös navigointijärjestelmä sekä Sonyn huippuluokan äänentoistojärjestelmä, johon kuuluu 12 kaiutinta, mukaan lukien subwoofer paremman äänenlaadun aikaansaamiseksi.

Ford Edge tarjoaa kameroiden, tutkien ja ultraäänisensoreiden avulla 18 edistynyttä teknologiaa, jotka vähentävät ajamisen stressiä ja auttavat hallitsemaan ajoneuvoa. Näihin kuuluvat:

* [Törmäyksenestoavustin jalankulkijan tunnistuksella](https://www.youtube.com/watch?v=pCl5op93E_s), joka jarruttaa, jos auto on välittömässä vaarassa törmätä toiseen ajoneuvoon, ja joka on suunniteltu havaitsemaan ihmiset tiellä tai sen vieressä ja jarruttamaan törmäysvaaran uhatessa
* Mukautuva LED-ajovaloteknologia, joka käyttää Fordin mukautuvaa ajovalojärjestelmää ([Adaptive Front Lighting System](https://www.youtube.com/watch?v=cI-8W6xAkXY)) ajovalojen kulman säätämiseen ajo-olosuhteisiin sopivaksi
* [Häikäisemättömät kaukovalot](https://www.youtube.com/watch?v=ciZUTEQ_s3A), jotka havaitsevat sekä vastaan tulevat että samaan suuntaan ajavat ajoneuvot edessä ja estävät mukautuvan LED-ajovaloteknologian tuottaman mahdollisesti häikäisevän valon säilyttäen maksimaalisen valaistuksen muilla alueilla

Uuden Edgen anturiteknologiat helpottavat myös pysäköintiä:

* [Rinnakkaispysäköintijärjestelmä](https://www.youtube.com/watch?v=c3bojaXACac&feature=youtu.be) havaitsee paikan ja peruuttaa auton toisten autojen viereen samaan tapaan kuin Aktiivinen pysäköinninavustin auttaa kuljettajaa taskupysäköinnissä
* Poistumisavustin auttaa kuljettajaa poistumaan taskupysäköintipaikalta järjestelmän käyttäessä ohjauspyörää samalla kun kuljettaja käyttää kaasupoljinta ja jarrua
* [Sivupysäköintitutka](https://youtu.be/CcSLQwNc83E) antaa äänimerkin ja ilmoittaa ajoneuvon ympärillä olevien esteiden etäisyyden näytöllä
* [Risteävän liikenteen varoitusjärjestelmä](https://youtu.be/h6ur_4b5bDg) varoittaa pysäköintipaikalta peruuttavaa kuljettavaa autoista, jotka ohittavat ajoneuvon pian takaa

Uuteen Edgeen on myös saatavilla Fordin innovatiivinen laajakulmaetukamera ([Front Wide-View Camera](https://youtu.be/aqtN2BxH2I8)), joka auttaa kuljettajaa näkemään kulmien taakse käyttäen etusäleikössä sijaitsevaa yhden megapikselin kameraa, joka näyttää laajakulmakuvaa – sekä vasemmalta että oikealta – ajoneuvon 8-tuumaisella kosketusvärinäytöllä. Risteyksessä, jossa on huono näkyvyys, tai ajotieltä poistuttaessa kamera auttaa kuljettajaa havaitsemaan lähestyvät ajoneuvot, jalankulkijat tai pyöräilijät. Etusäleikön suojissa on myös huomaamaton korkeapaineinen pesuri, joka puhdistaa myös kameran linssin, kun etuvalojen pesuri käynnistetään ja varmistaa näin näkyvyyden.

Edgessä on myös [älykäs nopeusavustin](https://www.youtube.com/watch?v=F3qmtEGGlOo), joka havaitsee liikennemerkit ja auttaa kuljettajaa ajamaan nopeusrajoituksen mukaan ja välttämään sakkoja säätämällä kaasua. Järjestelmä tarkkailee liikennemerkkejä tuulilasiin asennetun kameran avulla, ja kun nopeusrajoitus on matalampi kuin asetettu korkein ajonopeus, se hidastaa ajoneuvoa. Nopeusrajoituksen noustessa järjestelmä sallii kuljettajan kiihdyttää taas asetettuun ajonopeuteen, kunhan uutta nopeusrajoitusta ei ylitetä. Navigaatiojärjestelmällä varustetuissa autoissa älykäs nopeusavustin käyttää myös karttatietoja parantaakseen tarkkuutta.

Muita uuden Edgen kuljettajaa avustavia teknologioita ovat kuolleen kulman varoitusjärjestelmä ([Blind Spot Information System](http://www.youtube.com/watch?v=DI-efepR0Bg&list=PL82AFC3191276BC07&index=10&feature=plpp_video)), liikennemerkkitunnistin ([Traffic Sign Recognition](http://www.youtube.com/watch?v=kJfa2HsTtlg&feature=plcp)), kaistavahti ([Lane Keeping Alert](http://www.youtube.com/watch?v=l_mUyQmxJQY)), kaistanpitoavustin ja kuljettajan vireystilaa valvova [Driver Alert](http://www.youtube.com/watch?v=6_oHzooWMvk&feature=plcp) -toiminto. Digitaalisen näytön näyttöasetuksia ja 3D-grafiikkaa voi muokata itselleen sopiviksi säilyttäen samalla yksinkertaisen ja tyylikkään vaikutelman.

Ford Edge on Fordin ensimmäinen ajoneuvo, joka on saanut Euro NCAP:n korkeimman, viiden tähden turvallisuusluokituksen, joka ottaa huomioon sekä matkustajat että jalankulkijat. Korista 44 prosenttia koostuu erikoislujasta teräksestä, joka vaimentaa iskua törmäyksessä ja kohdistaa törmäysvoiman pois auton matkustajista samalla kun energiaa vaimentavat ovien verhoilut ja sivuturvatyynyt huolehtivat sisäisestä iskunvaimennuksesta.

Etuistuinten turvavyöt esikiristimillä ja kuormanrajoittimilla vähentävät matkustajaan kohdistuvaa painetta kovassa etutörmäyksessä ja pienentävät siten turvavyövahingon riskiä. Lisäksi Edgen [Täyttyvät takaistuinten turvavyöt](https://www.youtube.com/watch?v=nRZqe9a8ZEg), jotka laajentuvat onnettomuuden sattuessa, levittävät törmäysvoimaa viisi kertaa laajemmalle alueelle kuin perinteisissä turvavöissä.

**Kehittynyt ajodynamiikka**

Ford Edge on rakennettu samalle kehutulle pohjalle kuin [Mondeo](http://mondeo.fordpresskits.com/), [Galaxy](http://galaxy.fordpresskits.com/) ja [S-MAX](http://s-max.fordpresskits.com/) ja se tarjoaa luokkansa johtavaa ajodynamiikkaa. Edge on paitsi hauska ajaa, ketterä ja nopea reagoimaan, siinä on myös Fordin mukautuva ohjausjärjestelmä ([Ford Adaptive Steering](https://www.youtube.com/watch?v=mHKojpu66So)), joka säätelee ohjauksen ja ohjauspyörien välityssuhdetta ajonopeuden mukaan. Pienemmillä nopeuksilla, kuten pysäköidessä tai ahtaissa paikoissa ajettaessa järjestelmä tekee ajoneuvosta ketterämmän ja helpommin kääntyvän. Suuremmilla nopeuksilla se saa Edgen reagoimaan sulavammin ja täysin kuljettajan toimien mukaisesti.

Niitä kuljettajia varten, jotka kaipaavat ohjaukselta urheilullisempaa tuntumaa, järjestelmässä on lisäksi kuljettajan valittavissa oleva Sport-toiminto, joka nostaa ohjauksen välityssuhdetta niin, että suurillakin nopeuksilla ohjauspyörää voi kääntää vähemmän. Tämän ansiosta Edge pystyy reagoimaan nopeasti nopeilla, haastavilla teillä.

Integral link -takajousitus, kevennetyt alumiiniosat ja suorituskykyiset iskunvaimentimet on suunniteltu vähentämään ajamisen melua ja karkeutta, lisäämään hienostuneisuuden tunnetta ja parantamaan ajamisen laatua ja ajodynamiikkaa. Takajousitusta tukee kotelorakenteinen apurunko, joka on huomattavasti jämäkämpi kuin perinteinen U-mallinen runko. Tämä takaa tarkemman ja tasaisemman jousitusgeometrian hallinnan.

“Fordin ajoneuvot ovat ansainneet hauskan ajettavuuden maineensa, ja Ford Edgelle kehittämämme dynaamisen paketin avulla, johon kuuluu muun muassa mukautuva ohjausjärjestelmä, olemme asettaneet uuden standardin SUV-segmenttiin”, sanoi Joe Bakaj (Vice President, Product Development, Ford of Europe).

**Urheilullinen tyyli**

Täysin uusi Ford Edge on selväpiirteinen, urheilullinen ja näyttävä ilmestys eurooppalaisilla teillä. Renkaat ovat aivan ajoneuvon kulmissa, mikä antaa sille leveän ja määrätietoisen ulkomuodon ja maksimoi sisätilan koon. Korkea maavara parantaa ajamista maastossa ja sen ansiosta istumakorkeus on lähes 5 senttimetriä korkeampi kuin Ford S-MAXissa tarjoten esteettömän näkyvyyden tielle.

Suuri puolisuunnikkaan muotoinen etusäleikkö lisää katumaasturin näyttävyyttä. Sitä reunustavat sulavalinjaiset etuvalot ja tyylikkäät LED-päiväajovalot. Voimakkaasti kaltevan tuulilasin ansiosta tuntuu, että auto olisi liikkeessä silloinkin, kun se on paikallaan. Korkea kylkilinja ja voimakkaasti muotoillut rengaskotelot on suunniteltu korostamaan ajoneuvon voimaa ja suorituskykyä. Ovet ja lattia on suunniteltu siten, että siirtyminen ajoneuvoon ja sieltä ulos on helpompaa.

LED-takavalot ulottuvat Edgen koko takaosan läpi, mikä antaa ajoneuvolle ylellisen, timanttimaisen ja modernin ulkonäön. Takaluukun ikkuna on jyrkästi kalteva ja siinä on korkealle asetettu spoileri, joka lisää liikkeen tunnetta. Kromiset pakoputket puolestaan tehostavat auton urheilullista ja määrätietoista ulkonäköä.

Edgeen on tarjolla 13 värivaihtoehtoa: perinteinen Oxford White ja yhdeksän metalliväriä – Blue Jeans, Canyon Ridge, White Gold, Shadow Black, Ingot Silver, Magnetic, Nautilus Blue, Kona Blue ja Electric Spice – ja kolme ylellistä metalliväriä: Ruby Red, Bronze Fire ja White Platinum.

**Voimakas ja polttoainetaloudellinen moottori**

Ford Edge käyttää viimeisintä moottori- ja vaihteistoteknologiaa. Suorituskykyisen SUV:n polttoaineenkulutus ja CO2-päästöt ovat matalalla tasolla.

Edge on saatavana Suomessa 2.0-litraisella, 210-hevosvoimaisella TDCi Bi-turbodieselmoottorilla. Edgen kiihtyvyys 0-100 km/h on 9.4 sekuntia ja huippunopeus 211 km/h. EU-yhdistetty polttoaineenkulutus on 5.8 l/100 km ja CO2-päästöt 149 g/km.\*\*\*

Vakiona on polttoaineenkulutusta pienentävää teknologiaa:

* Älykäs uudelleenlataus (Smart Regenerative Charging), joka käyttää laturia valikoivasti ja lataa akkua moottorijarrutuksen ja jarrutuksen aikana. Näin saadaan uudelleen käyttöön energiaa, joka muutoin menisi hukkaan.
* Auto-Start-Stop, joka sammuttaa moottorin automaattisesti ajoneuvon ollessa tyhjäkäynnillä ja käynnistää moottorin uudelleen kun kuljettaja haluaa lähteä liikkeelle

Innovatiivisiin aerodynaamisiin ominaisuuksiin kuuluvat Front Aero Curtains, jotka ohjaavat ilmaa läpi etupuskurin pystysuuntaisista kanavista ja ulos etupyörän ulkoreunan vierestä. Näin vähennetään pyörien pyörimisen aiheuttamaa ilmanvastusta.

Edgen 210-hevosvoimaisen version vaihteistona on 6-nopeuksinen PowerShift-automaattivaihteisto. Vaihteita voi vaihtaa myös vakiovarusteisiin kuuluvilla ohjauspyörän vaihteenvaihtopainikkeilla. Fordin [Intelligent All Wheel Drive](https://www.youtube.com/watch?v=yGvcenfq3Uk) -nelivetojärjestelmä takaa väännön jakautumisen saumattomasti kaikille neljälle pyörälle ja tuo näin lisäpitoa erityisesti liukkaisiin olosuhteisiin. Järjestelmä saa tietoa 25 eri sensorilta ja mittaa, kuinka hyvin auton pyörillä on pitoa. Vääntöä voidaan jakaa 50/50-suhteessa etu- ja taka-akselin välillä alle 20 millisekunnissa, eli kaksikymmentä kertaa silmänräpäystä nopeammin.

Älykäs Intelligent All Wheel Drive -nelivetojärjestemä voi säätää väännön jakautumista ennakoiden pyörien sutimisen välttämiseksi. Koska vääntöä jaetaan oikeaan paikkaan oikealla hetkellä, järjestelmä lisää polttoaineen ja renkaiden kulutusta paljon vähemmän kuin kiinteät nelivetojärjestelmät.

”Intelligent All Wheel Drive -teknologiamme avulla Edgeä voidaan ajaa niin vaativassa maastossa, että se voi jopa yllättää asiakkaat,” sanoo Derek Ward, technical specialist, Ford Global Advanced Vehicle Dynamics. “All-wheel drive -nelivetoteknologia on yksi tehokkaimmista tavoista kehittää asiakkaidemme turvallisuutta ja luottamusta ajoneuvoon.”

**Fordin SUV-perhe**

Täysin uusi Ford Edge on kolmas vaihe yhtiön Euroopan SUV-malliston laajennussuunnitelmasta. Se seuraa [Ford Kuga](http://mwc2016.fordpresskits.com/) ja [Ford EcoSport](http://ecosport.fordmedia.eu/) -SUV-mallien ensiesittelyitä.

Pohjois-Amerikassa premium-luokan Ford Edge auttoi muovaamaan käsitystä SUV-autoista ja luomaan crossover SUV -segmentin. Pohjois-Amerikassa Edge on segmenttinsä myydyin 124 000 ajoneuvon myynnillä vuonna 2015. Edgeä myydään myös Etelä-Amerikassa, Venäjällä ja itäisessä Aasiassa, Kiina mukaan lukien.

“Kolmessa vuodessa tulemme kolminkertaistamaan Fordin SUV-mallien myyntilukeman täällä Euroopassa,” de Waard sanoi. “Kugan hankkii useampi asiakas kuin koskaan, odotukset ovat korkealla EcoSportia kohtaan ja kun Edge liittyy niiden rinnalle Ford-liikkeissä, meillä on täysi maasturiperhe johtavalla muotoilulla, teknologialla, älykkäillä ominaisuuksilla ja ajodynamiikalla.”

# # #

\* Ilmoitetut polttoaineen/energian kulutusluvut ja CO2-päästöarvot on mitattu Euroopan komission direktiivien (EC) 715/2007 ja (EC) 692/2008 asettamien teknisten vaatimusten mukaisesti. Polttoaineen kulutus ja CO2-päästöt on määritelty ajoneuvotyypin, ei yksittäisen auton mukaan. Käytetty testaustapa mahdollistaa vertailtavuuden eri autotyyppien ja valmistajien välillä. Todellisessa käytössä polttoaineen kulutus voi vaihdella johtuen (yksilöllisistä) auton asetuksista, ajokäyttäytymisestä, käytössä olevista teknisistä varusteista kuten ilmastoinnista ja muista mahdollisista ei-teknisistä tekijöistä. CO2 on ilmaston lämpenemistä aiheuttava kasvihuonekaasu.

\*\*JATO Dynamicsin tuloksia, jotka perustuvat JATO Consultin, yhtiön konsulttipalvelun tuottamaan tietoon. Luvut perustuvat 30 Euroopan maan tietoihin. Lisätietoa osoitteesta [www.jato.com](http://www.jato.com/).

\*\*\*Varustettuna 19-tuumaisilla pyörillä

***Ford Motor Company***

*Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 199 000 henkilöä ja sillä on 67 tehdasta eri puolilla maailmaa. Yhtiö suunnittelee, valmistaa, markkinoi, huoltaa Ford-merkin alla henkilöautoja, kuorma-autoja, SUV-autoja ja sähköautoja sekä ylellisiä Lincoln-henkilöautoja. Ford Smart Mobility on yhtiön suunnitelma olla alan johtava toimija liitettävyydessä, mobiliteetissa, itseohjautuvissa autoissa, asiakaskokemuksessa, datassa ja analysoinnissa. Lisätietoja Fordista ja sen tuotteista sekä Ford Motor Credit Companysta löytyy osoitteesta* [*www.corporate.ford.com*](http://www.corporate.ford.com)

***Ford of Europe*** *valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 53 000 henkilöä ja yhteisyritykset mukaan lukien noin 68 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 16 Ford omistaa kokonaan tai on enemmistöomistaja ja 8 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.*

|  |  |  |  |  |  |  |  |
| --- | --- | --- | --- | --- | --- | --- | --- |
|  |

|  |  |  |  |  |  |
| --- | --- | --- | --- | --- | --- |
| **Lisätiedot:**  |

|  |
| --- |
| Juuso Asp |
| Oy Ford Ab  |
| 010 3447 134  |
| jasp4@ford.com |

 |

 |
|  |  |
|  |  |
|  |  |